Raspberry Pi, krajše Rpi, je majhen mikroračunalnik. Velik je približno toliko kot bančna kartica. Prvotno so ga prodajali kot posamezni izdelek, potem pa tudi v paketih z različnimi dodatki, kot so na primer kabli, tipkovnica ali miška. Prvotni namen mikroračunalnikov je bil to, da bi spodbujali poučevanje osnov računalništva ter razvoj in programiranje še posebej v različnih šolah ter tudi v državah v razvoju. Že prvi model mikroračunalnika pa se je začel prodajati tudi na ostalih področjih, za katera sploh niso pričakovali, da bodo prišla v ciljne skupine. Tako se je mikro računalnik začel uporabljati tudi za robotiko in še mnoga ostala področja, med drugim tudi na področju vremena.